  Туспуктэм: Руслан Нуриахметов Наталия Сильвестрова Анай кыллэн нуналаз Москваын удмурт кылъя курсъёсты выльысь кутскизы. Занятиос Удмуртиысь тӧролэн Росси азьмурт бордын ужась постпредствояз мынозы. Со сярысь элькун тӧролэн но кивалтэтлэн пресс-службазы ивортӥз. « Ми Удмуртиын вордскемъёслэн бӧляксылэн, «Герд» мерлыко огазеяськонлэн но лулчеберетъя но йӧслыкъя пӧртэмлыкез утён понна сюлмаськисьёслэн кичӧлтонзылы дурбасьтӥм. Анай кылэз дышетон, уката ик покчи шаерезлэсь кыдёкын улӥсьёслы, одӥгез кужым сётӥсь инъет. Нош дышетӥсьмы дышетскон каньыл но эшлыко мылкыдын мед ортчоз шуыса тырше » Дарья Сунцова, Удмуртилэн тӧроезлэн Росси азьмурт бордын ялан ужась ыстэм муртэзлэсь ужзэ быдэсъясь Занятиос покчиарняосы 19 часысен ортчылозы. 20 адямилэсь нырысетӥ группа люказы ни. Куръёсы пыриськон понна мылкыд карисьёс анкетаез гожтыны кулэ.  « Москваын удмурт кылъя курсъёсты нуон мон понна бадӟым кылкутон. Дышетскисьёсылы чидан но сюлмысь тырыны сӥзисько. Ачим мон Шаркан ёросысь, покчи классъёсты дышетӥсь. Удмурт кылэз пиналъёслы котьку но яратыса но вань сюлэмме поныса дышетӥ » Любовь Широбокова, удмурт кылъя дышетӥсь Тодэ вайытом, Ижкарын Анай кыллэсь нуналзэ пусйизы. Тегъёс: удмурткыл Дышетон Москва  